אנדרו ברנסון

אנדרו קרייג ברנסון (באנגלית: Andrew Craig Brunson נולד ב-3 בינואר 1966) הוא כומר אמריקאי אוונגלי של כנסיית התחייה של איזמיר. ברנסון נעצר בטורקיה באוקטובר 2016 בטיהורים שהתרחשו לאחר ניסיון ההפיכה הצבאית בטורקיה בשנת 2016, שבמהלכו נכלאו עשרות אלפי אנשי צבא טורקים, ומתנגדים למשטר. בקיץ 2018 הוביל המשך מעצרו לסנקציות הדדיות בין ארצות הברית לטורקיה. ב-12 באוקטובר 2018 שוחרר ברנסון ממעצר והותר לו לשוב לארצות הברית. ברנסון הוא כומר אוונגלי של כנסיית התחייה של איזמיר, כנסייה פרוטסטנטית קטנה עם כ-25 מתפללים. הוא יליד צפון קרוליינה שבארצות הברית, והתגורר בטורקיה במשך 23 שנים. הוא נעצר באוקטובר 2016 בטיהורים שהתרחשו לאחר ניסיון ההפיכה הצבאית בטורקיה, והואשם שהוא חלק מתנועת ההתנגדות של גולן(Gülen movement) אשר הממשל הטורקי מאשים שהיא תנועת טרור. הוא נעצר יחד עם אשתו, אולם היא שוחררה לאחר 13 יום. ברנסון הוא אחד מאמריקאים נוספים הנמצאים במעצר בגין האשמות דומות בטורקיה. במסגרת משפטו מואשם ברנסון שהוא חלק מתנועת טרור. בין האשמות שהועלו נגדו הוא הואשם בהשתייכות לתנועת גולן, וכן בכך שהוא חלק מתנועת מפלגת הפועלים של כורדיסטן שהוצאה מחוץ לחוק בטורקיה. ברנסון היה אמור להשתחרר במסגרת עסקה כוללת בין טורקיה לארצות הברית, שכללה שחרור של 35 אנשים ובהם גם שחרור אזרחית טורקייה שנעצרה בישראל. אולם העסקה קרסה, וב-25 ביוני 2018 שוחרר ברנסון למעצר בית, בזמן שמשפטו ממשיך. ב-26 ביולי 2018, קרא סגן נשיא ארצות הברית, מייק פנס, לנשיא טורקיה, רג'פ טאיפ ארדואן, לשחרר את ברנסון, שאם לא כן יעמוד בפני סנקציות משמעותיות. באוגוסט 2018 הטילה ארצות הברית סנקציות אישיות על שר הפנים ועל שר המשפטים הטורקים. במקביל, הסנאט האמריקאי קידם הצבעה אשר מעכבת העברה של מטוסי F-35 לטורקיה. ב-10 באוגוסט 2018 הכפילה ארצות הברית את המכס על פלדה המיובאת מטורקיה ל-50% ועל אלומיניום ל-20%, וכתוצאה מכך הלירה הטורקית צנחה ב-40% ביחס לדולר. בתגובה לכך פנה הנשיא ארדואן לעמו וביקש להמיר את הדולרים ואת הזהב ללירה טורקית. בעקבות צניחת הלירה הכריז ארדואן ב-14 באוגוסט על החרמת מוצרים אלקטרוניים מארצות הברית. כמו כן אסר ארדואן על ייבוא טבק ופחם מארצות הברית. ב-12 באוקטובר 2018 לאחר כשנתיים בהן שהה במעצר, קבע בית המשפט הטורקי כי ברנסון ישוחרר ויחזור לארצות הברית. על ברנסון נגזרו 3 שנות מאסר, אך אלה יקוזזו עם הזמן שכבר ישב בכלא. בכלי התקשורת פורסם כי טורקיה נענתה להסכם עם ארצות הברית בתמורה לכך שממשל טראמפ יקל בסנקציות הכלכליות שהטיל על המדינה, חלקן המכריע בתגובה למעצר והסירוב של טורקיה לשחרר את ברנסון. יחסי ארצות הברית-טורקיה אנדרו ברנסון, ברשת החברתית פייסבוק עדכונים על התיק של אנדרו ברנסון אתר ECLJ מאי 2018 מהכומר ועד השלכות הסנקציות: הכל על המשבר בטורקיה, באתר גלובס, 10 באוגוסט 2018 חדשות 2, ‏טורקיה משחררת את הכומר האמריקני, באתר ‏מאקו‏, 12 באוקטובר 2018 Keating, Joshua (2017-05-15). "Andrew Brunson, the American pastor caught in Erdogan's crackdown". Slate.com. נבדק ב-2017-09-28. כומר נעשה כלי משחק בין ארצות הברית וטורקיה אתר האקונומיסט, 30 בספטמבר 2017 שירות גלובס , ‏מהכומר ועד השלכות הסנקציות: הכל על המשבר בטורקיה, באתר גלובס, 10 באוגוסט 2018 טורקיה מעבירה את הכומר האמריקאי למעצר בית, אתר CBSnews, מתאריך 25 ביוני 2018 מלאני ארתר, Pence to Turkey: Free Pastor Andrew Brunson or Face Sanctions, CNS NEWS, ‏26 ביולי 2016 US sanctions Turkish ministers over Pastor Brunson detention, אתר The National, 1 באוגוסט 2018 . רויטרס‏, ארדואן נאבק בממשל טראמפ: "לא נייבא מוצרים אלקטרוניים מארה"ב", באתר וואלה, 14 באוגוסט 2018 סוכנויות הידיעות, ‏ארה"ב עשויה להגביל את פעולת טורקיש איירליינס בשטחה, באתר מעריב אונליין, 15 באוגוסט 2018